PROPOZÍCIE

DEŇ TANCA 2023
Krajská súťažná prehliadka moderného tanca pre všetky neprofesionálne tanečné zoskupenia a jednotlivcov, ktorí nie sú členmi žiadnej z tanečných organizácií 

Vyhlasovateľ celoštátnej postupovej prehliadky DEŇ TANCA 2023
BBSK – Pohronské osvetové stredisko Žiar nad Hronom

Realizátor a organizačný garant krajskej súťaže DEŇ TANCA Trenčianskeho kraja 2023
Trenčianske osvetové stredisko v Trenčíne v zriaďovateľskej pôsobnosti Trenčianskeho samosprávneho kraja

Organizátori regionálnych kôl súťaže v Trenčianskom kraji
Okresy Bánovce nad Bebravou, Nové Mesto nad Váhom, Trenčín – Trenčianske osvetové stredisko v Trenčíne (www.tnos.sk). Trenčianske osvetové stredisko v Trenčíne tento rok regionálne kolo neorganizuje. 
Okresy Považská Bystrica, Púchov, Ilava – Považské osvetové stredisko v Považskej Bystrici (www.pospb.sk)
Okresy Prievidza, Partizánske – Regionálne kultúrne centrum v Prievidzi (www.rkcpd.sk)

Termín krajského kola 
16. 4. 2023 (nedeľa) – Kultúrny dom Dolná Súča

Prihlášky do krajského kola súťaže môžete posielať do 31.3.2023.

CIEĽ
Podujatie má za cieľ zdokumentovať, evidovať a zvyšovať kvalitatívne aj kvantitatívne úroveň amatérskeho tanečného žánru na Slovensku. Cieľom je vytvoriť priestor pre prezentáciu činnosti výlučne neregistrovaným, neprofesionálnym tanečníkom, ktorí nie sú evidovaní v tanečných organizáciách, motivovať tanečné krúžky, súbory, kolektívy a sólistov k tvorivej práci ako prostriedok voľnočasových aktivít detí a mládeže, motivovať choreografov k tvorivej a kolektívnej práci. Podujatie umožňuje konfrontáciu tvorivých prístupov práce jednotlivých kolektívov a choreografov.
Prehliadka je jedinou postupovou súťažou na Slovensku, ktorá umožňuje neregistrovaným, amatérskym tanečným kolektívom účasť v súťaži, a tým ich vedie k stabilnejšej a kvalitnejšej práci. Má tri kolá – stupne. Základným stupňom súťaže je regionálne kolo, odkiaľ víťazi postupujú do krajského kola a následne do celoslovenského kola, ktoré je najvyšším stupňom súťaže. Organizátormi a vyhlasovateľmi regionálnych a krajských kôl súťaže sú prislúchajúce osvetové strediská. Propozície nižších kôl vychádzajú z propozícií celoslovenskej súťaže Deň tanca.

PRE KOHO JE SÚŤAŽ URČENÁ
Pre všetky kluby, skupiny, súbory, krúžky a jednotlivcov, ktorí nie sú členmi v žiadnej z tanečných organizácií, ako je SZTŠ, IDO, SUTTS, AmaS, a ktoré majú pôsobnosť na Slovensku.

Podmienkou pre účasť je zaslanie prihlášky a zaplatenie štartovného najneskôr do 31. 3. 2023.

POSTUPOVÝ KĽÚČ
Po absolvovaní regionálnych kôl príslušné regionálne osvetové strediská odporučia jednotlivé kolektívy a sólistov na krajskú súťažnú prehliadku DEŇ TANCA Trenčianskeho kraja 2023, ktorá sa uskutoční 16. 4. 2023 (nedeľa) v Kultúrnom dome v Dolnej Súči.
Na základe absolvovania krajskej súťažnej prehliadky DEŇ TANCA Trenčianskeho kraja 2023 Trenčianske osvetové stredisko v Trenčíne odporučí jednotlivé kolektívy a sólistov na celoštátnu postupovú prehliadku DEŇ TANCA 2023, ktorá sa uskutoční 23 5. 2023 v Mestskom kultúrnom centre Žiar nad Hronom, a zašle ich prihlášky.

TANEČNÉ KATEGÓRIE (ŠTÝLY)
1. Disco choreografie
Choreografie, v ktorých dominuje disco tanečný štýl. Dĺžka choreografie do 4 minút.
2. Hip-hop a break dance choreografie
Choreografie, v ktorých dominujú tanečné štýly hip-hop, break dance a iné. Dĺžka choreografie do 4 minút.
3. Scénické a show choreografie
Choreografie vychádzajúce z tanečných techník: modern dance, balet, jazz dance. Tanečná produkcia s jasne definovanou témou, muzikálový tanec, tanečné epizódy, scénky. Choreografie revuálneho typu – kabaret, revue, paródia. Môže byť použitý akýkoľvek tanečný štýl. Dĺžka choreografie do 4 minút.
4. Open choreografie
Choreografie, v ktorých môže byť použitý akýkoľvek štýl, kombinácia viacerých tanečných štýlov. Dĺžka choreografie odporučená do 4 minút.
5. Tance iných národov
Patria sem všetky tance iných národov – národné tance, ako napr. rómsky, írsky, country, latino a pod. Časový limit do 4 minút.
6. Mažoretky a roztlieskavačky
Do tejto skupiny patria všetky choreografie tanečných ukážok mažoretiek a roztlieskavačiek s časovým limitom do 4 minút.
V každej tanečnej a vekovej kategórii sa bude hodnotiť zvlášť malá choreografia (max. 3 tanečníci) a veľká choreografia (4 a viac tanečníkov).

VEKOVÉ SKUPINY
I.   - deti I. vo veku do 6 rokov (MŠ)
II.  - deti II. vo veku 6 – 10 rokov (1. stupeň ZŠ)
III. - juniori vo veku 10 – 15 rokov (2. stupeň ZŠ)
IV. - mládež vo veku od 15 rokov
V.  - dospelí nad 20 rokov  
VI. - seniori nad 50 rokov

Veková skupina v skupinách I. – IV. sa určí podľa najstaršieho člena kolektívu a v skupine V. – VI. podľa najmladšieho člena kolektívu. V skupinách I. – IV. sa môžu mladší prezentovať v staršej vekovej skupine, ale neplatí to opačne!

HODNOTENIE
Kritériom hodnotenia bude: 
-	Výber a spracovanie námetu vzhľadom na vek, schopnosti a možnosti interpreta.
-	Výber hudobnej predlohy, resp. práca s hudbou.
-	Technická a charakterová úroveň interpretácie (hudobno-pohybová pripravenosť, prirodzenosť prejavu a pod.).
-	Výtvarné dotvorenie vystúpenia (kostýmy, scéna, rekvizity).
-	Celková umelecká hodnota choreografie.

CESTOVNÉ
Účastníci si hradia cestovné na vlastné náklady. 

OBČERSTVENIE
Krajské kolo – pre účastníkov nebude zabezpečené občerstvenie. 
Celoslovenské kolo – pre účastníkov bude zabezpečené občerstvenie a pitný režim.

POZOR: Každý súťažiaci klub, skupina, súbor, krúžok môže prihlásiť spolu maximálne 6 choreografií (bez ohľadu na vekovú skupinu, tanečnú kategóriu) a jednotlivcov (bez obmedzenia).

TECHNICKÉ PODMIENKY
Hudobné nahrávky je potrebné poslať vo formáte MP3 organizátorovi súčasne s prihláškou, a to najneskôr do 31. 3.2023. Nahrávky je možné posielať poštou na CD nosičoch alebo elektronicky prostredníctvom webstránky: https://uschovna.zoznam.sk/posielanie-suborov
Pre istotu odporúčame doniesť si na prehliadku nahrávku aj na CD nosiči alebo USB kľúči.
Nahrávky musia byť riadne označené nasledovne: názov tanečnej skupiny, kategória, názov choreografie.

POPLATOK – ŠTARTOVNÉ
Štartovné sa tento rok uhrádza NA BANKOVÝ ÚČET Trenčianskeho osvetového strediska v Trenčíne 
SK57 8180 0000 0070 0051 0977 do 31. 3. 2023. Do poznámky uveďte Vaše údaje a názov tanečnej skupiny.
Veľká choreografia – poplatok 30 Eur
Malá choreografia – poplatok 15 Eur
Sólisti – poplatok 10 Eur

ČASOVÝ HARMONOGRAM
ČH bude upravený podľa počtu prihlásených a v dostatočnom časovom predstihu zaslaný všetkým súťažiacim.

ZÁVEREČNÉ USTANOVENIA
1.	Organizátor si vyhradzuje právo na prípadné zmeny, doplnky a spresnenia organizačného poriadku a propozícií súťaže.
2.	Súťažiaci prihlásením do súťaže vyhlasuje, že berie na vedomie, že vyhlasovateľ súťaže vyhotovením a/alebo použitím fotodokumentácie a/alebo videodokumentácie s jeho podobizňou nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1694 Zb. Občianskeho zákonníka, že obrazové snímky podobizní súťažiaceho budú vyhotovené a sú ako súčasť fotodokumentácie a/alebo videodokumentácie podľa predchádzajúceho bodu použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu v súlade s § 12 ods. 3 Občianskeho zákonníka, súhlas dotknutého súťažiaceho nie je potrebný, že použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami. 
3.	Za bezpečnosť a ochranu zdravia účastníkov organizátor nezodpovedá. Za deti a mládež je zodpovedný vedúci kolektívu, príp. ním poverená osoba – rodič, učiteľ, vychovávateľka. Každý tanečník tancuje na vlastné nebezpečenstvo.
4.	Účastníci sú povinní počas podujatia plniť všetky hygienické a bezpečnostné nariadenia platné v deň realizácie (napr. nosenie rúška, dezinfekcia rúk a iné). realizácie podľa aktuálneho vývoja posunutý a prispôsobený termínu celoslovenského kola. 

Prihlášky spolu s hudobnými nahrávkami (formát MP3) je potrebné poslať najneskôr do 31. 3. 2023    e-mailom alebo poštou:

Trenčianske osvetové stredisko v Trenčíne
Ing. Mgr. Žaneta Múdra Šebíková
K dolnej stanici 7282/20A
911 01 Trenčín

dentancatrencin@gmail.com
Kontaktná osoba: 
Ing. Mgr. Žaneta Múdra Šebíková
t. č.: 032/65 55 320, 0901 918 805,
email: dentancatrencin@gmail.com.

Poznámka: Usporiadateľ neručí za veci odložené v spoločných priestoroch počas konania podujatia.